બેન્ક કૌભાંડો કરવામાં ઉદ્યોગપતિઓ બેન્કના કર્મચારીઓ અને અધિકારીઓની સાથે મળી કૌભાંડ આચરતા હોવાના આક્ષેપો થાય છે જ્યારે જામજોધપુર કો ઓપરેટીવ બેન્કમાં ત્રણ કર્મચારીઓએ જ 220 ખાતેદારોના ત્રણ કરોડથી વધુ રકમ ચાઉ કરી ગયાની પોલીસ ફરિયાદને પગલે ચકચાર મચી છે જેમાં બેન્ક કર્મચારી વિનોદ જેઠા પરસાનિયા એ કરેલી ફરિયાદમાં જણાવ્યું છે કે બેંકના કર્મચારી ગિરીશ પ્રાણશંકર ભટ્ટ, ચિરાગ મુકુંદરાય જોષી અને બ્રિજરાજસિંહ સહદેવસિંહ જાડેજા તથા તપાસમાં જે ખુલે તે આરોપીઓએ કાવતરું રચી જામજોધપુર કો ઓપરેટીવ બેન્ક ના 220 ખાતેદારોના ખોટા રસીદો બનાવી ખાતેદારોના 3,18,02,417 રૂપિયા સગેવગે કરી છેતરપિંડી આચરી હોવાની ફરિયાદ નોંધાવી છે બેંકના કર્મચારીઓએ 220 ખાતેદારોના કરોડો રૂપિયા સગેવગે કર્યાની ફરિયાદ થી ચકચાર મચી છે તો બેંકોમાં લોકોનો ભરોસો આમેય રહ્યો નથી ત્યારે બેન્ક કૌભાંડોના એક બાદ એક કિસ્સા થી રહ્યો સહયો ભરોસો પણ બેંકો ગુમાવી રહી છે.